ระเบียบเทศบาลตำบลเขาน้อยระเบียบเทศบาลตำบลเขาน้อยว่าด้วยการดำเนินงานชุมชนพ.ศ. ๒๕๕๙[๑] เพื่อให้ประชาชนในเขตพื้นที่เทศบาลตำบลเขาน้อยได้มีส่วนร่วมในการบริหารงานพัฒนาชุมชนของตนเองและมีบทบาทในการพัฒนาป้องกัน แก้ไขปัญหาทางโครงสร้างพื้นฐาน เศรษฐกิจ สังคม และการจัดการทรัพยากรธรรมชาติและสิ่งแวดล้อมที่อยู่ในอำนาจหน้าที่ของเทศบาลตำบลเขาน้อยรวมถึงสอดคล้องกับการบริหารกิจการบ้านเมืองที่ดีอันเป็นการส่งเสริมการมีส่วนร่วมของประชาชนกับเทศบาลตำบลเขาน้อยในการจัดบริการสาธารณะตามอำนาจหน้าที่และส่งเสริมความเข้มแข็งให้กับชุมชน โดยเป็นการสมควรออกระเบียบเทศบาลตำบลเขาน้อย ว่าด้วยการดำเนินงานของชุมชนพ.ศ. ๒๕๕๙ ให้เหมาะสมกับสถานการณ์ปัจจุบันอาศัยอำนาจตามความในมาตรา๔๘ เตรส แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๑๑) พ.ศ. ๒๕๔๓ ประกอบกับมาตรา ๕๐ (๙) แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๐) พ.ศ. ๒๕๔๒ และมาตรา ๑๖แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ และหนังสือกระทรวงมหาดไทย ที่ มท ๐๔๑๓/ว ๙๔๒ ลงวันที่ ๗ กรกฎาคม ๒๕๓๑นายกเทศมนตรีตำบลเขาน้อยจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบเทศบาลตำบลเขาน้อยว่าด้วยการดำเนินงานชุมชน พ.ศ. ๒๕๕๙ข้อ๒ ระเบียบนี้ให้ใช้บังคับตั้งแต่วันถัดจากวันที่เทศบาลประกาศเป็นต้นไปข้อ๓ ให้ยกเลิกระเบียบเทศบาลตำบลเขาน้อยว่าด้วยการดำเนินงานชุมชน พ.ศ. ๒๕๕๕ข้อ๔ ให้นายกเทศมนตรีเป็นผู้รักษาการตามระเบียบนี้และให้มีอำนาจตีความวินิจฉัยปัญหา ยกเว้นการปฏิบัติตามระเบียบที่กำหนด หลักเกณฑ์และวิธีการปฏิบัติเพื่อดำเนินการให้เป็นระเบียบนี้หมวด ๑บททั่วไป ข้อ๕ ในระเบียบนี้ชุมชน หมายความว่า ชุมชนที่เทศบาลประกาศจัดตั้งขึ้นโดยนายกเทศมนตรีเป็นผู้ประกาศจัดตั้ง ซึ่งประกอบด้วยสมาชิกขอบเขตและพื้นที่ของชุมชนสมาชิกในชุมชน หมายความว่าผู้อยู่อาศัยซึ่งปรากฏชื่ออยู่ในทะเบียนบ้านหรือผู้อยู่อาศัยที่ไม่ปรากฏชื่อในเขตชุมชนนั้นคณะกรรมการชุมชน หมายความว่า คณะบุคคลประกอบด้วยประธานหนึ่งคน กรรมการไม่เกินเก้าคนตามที่นายกเทศมนตรีประกาศแต่งตั้งเป็นคณะกรรมการชุมชนตามระเบียบนี้คณะอนุกรรมการชุมชน หมายความว่าคณะบุคคลซึ่งได้รับการแต่งตั้งจากนายกเทศมนตรี ทำหน้าที่ช่วยงานคณะกรรมการชุมชนตามที่ประธานคณะกรรมการชุมชนเสนอที่ปรึกษาคณะกรรมการชุมชน หมายความว่า ผู้อาวุโสหรือชำนาญการพิเศษด้านต่าง ๆ ซึ่งคณะกรรมการชุมชนพิจารณาเห็นสมควรเป็นที่ปรึกษาและได้รับการแต่งตั้งจากนายกเทศมนตรีนายกเทศมนตรี หมายความว่า นายกเทศมนตรีตำบลเขาน้อยหรือผู้ที่ทำการแทนนายกเทศมนตรีตำบลเขาน้อยเจ้าหน้าที่ หมายความว่า ปลัดเทศบาล รองปลัดเทศบาลพนักงานเทศบาล หรือผู้ซึ่งได้รับการแต่งตั้งจากนายกเทศมนตรีเทศบาล หมายความว่า เทศบาลตำบลเขาน้อยฝ่ายการคลัง หมายถึงฝ่ายการคลังของกรรมการชุมชนตามที่นายกเทศมนตรีแต่งตั้งหมวด ๒วัตถุประสงค์ ข้อ๖ ให้มีการประกาศแต่งตั้งคณะกรรมการชุมชนทำหน้าที่พัฒนาชุมชนและประสานงานกับเทศบาลตลอดจนหน่วยงานอื่นที่เกี่ยวข้อง โดยมีวัตถุประสงค์ดังนี้(๑)เพื่อส่งเสริมการปกครองในระบอบประชาธิปไตยอันมีพระมหากษัตริย์ทรงเป็นประมุข(๒)เพื่อให้ประชาชนในชุมชนมีส่วนร่วมในการเสริมสร้างความปรองดอง ความรัก ความสามัคคีและรักษาไว้ซึ่งวัฒนธรรม ประเพณีอันดีงามของท้องถิ่น(๓)เพื่อให้ประชาชนในเขตเทศบาลได้มีการรวมตัวกันด้วยจิตสาธารณะเพื่อร่วมกันแก้ไขปัญหาและพัฒนาชุมชนของตนเอง(๔)เพื่อส่งเสริมให้เกิดการประสานความร่วมมือ และช่วยเหลือกันระหว่างชุมชน เทศบาลส่วนราชการ และองค์กรต่าง ๆ ในการพัฒนาและแก้ไขปัญหาชุมชนหมวด ๓การจัดตั้ง ยุบชุมชน ข้อ๗ เทศบาลประกาศจัดตั้งชุมชนขึ้นภายในเขตเทศบาลตามลักษณะที่กำหนดขอบเขตพื้นที่ของชุมชน และตามความต้องการของประชาชน ตามระเบียบนี้โดยพิจารณาถึงความสะดวกในการปกครองดูแล การพัฒนาชุมชน ตลอดจนความเหมาะสมสมาชิกในชุมชนไม่น้อยกว่า๑๐๐ คน ร้องขอให้มีการจัดตั้งชุมชนขึ้น โดยนายกเทศมนตรีประกาศจัดตั้งโดยพิจารณาตามความเหมาะสมข้อ๘ ในการกำหนดขอบเขตพื้นที่ของชุมชนต่างๆ ให้พิจารณาแบ่งเขตชุมชนตามสภาพพื้นที่ หรือแนวถนน หรือแม่น้ำลำคลองหรืออาคารเรือนแถวเดียวกัน หรือมีลักษณะเป็นเขตพื้นที่เดียวกัน หรือตามความเหมาะสมโดยได้รับความเห็นชอบจากนายกเทศมนตรีข้อ๙ การยุบชุมชนเมื่อชุมชนไม่มีลักษณะความเป็นชุมชน ให้นายกเทศมนตรีประกาศยุบชุมชนนั้นหมวด ๔คณะกรรมการชุมชน ข้อ๑๐ ในชุมชนหนึ่ง ให้มีคณะกรรมการชุมชน ประกอบด้วย ประธานคณะกรรมการชุมชน จำนวน ๑คน และกรรมการชุมชนอีกไม่เกิน ๙ คนข้อ๑๑ ให้ประธานคณะกรรมการชุมชนมาจากการประชาคมคัดเลือกในชุมชนนั้นข้อ๑๒ กรณีที่เทศบาลกำหนดให้มีการคัดเลือกประธานคณะกรรมการชุมชนให้ประกาศกำหนดวันประชาคมคัดเลือกและประชาสัมพันธ์ให้ชุมชนทราบก่อนวันประชาคมคัดเลือกไม่น้อยกว่า ๗ วัน สำหรับสถานที่วิธีการประชาคมคัดเลือกให้เป็นไปตามที่เทศบาลตำบลกำหนดข้อ๑๓ วิธีการคัดเลือกประธานคณะกรรมการชุมชนกระทำได้โดยวิธีเปิดเผยหรือลับก็ได้หากมีผู้สมัครรับการคัดเลือกเพียงคนเดียวให้ถือว่าผู้นั้นได้รับการคัดเลือกโดยไม่จำเป็นต้องลงคะแนนกรณีผู้สมัครรับการคัดเลือกมีคะแนนเสียงเท่ากันให้จับสลากข้อ๑๔ ให้ประธานคณะกรรมการชุมชนเสนอชื่อกรรมการชุมชนได้ไม่เกิน๙ คน ให้นายกเทศมนตรีประกาศแต่งตั้ง โดยต้องเป็นบุคคลผู้มีคุณสมบัติตามข้อ ๑๖ข้อ๑๕ ให้ประธานคณะกรรมการชุมชนมีวาระการดำรงตำแหน่งคราวละ ๔ ปี นับแต่วันประกาศแต่งตั้งข้อ๑๖ คุณสมบัติของผู้สมัครเข้ารับการคัดเลือกเป็นประธานคณะกรรมการชุมชนมีดังนี้(๑)มีสัญชาติไทย(๒)อายุไม่ต่ำกว่า ๒๕ ปีบริบูรณ์ในวันสมัคร(๓)มีชื่ออยู่ในทะเบียนบ้านในชุมชนนั้น (ไม่น้อยกว่า ๑ ปี นับถึงวันสมัคร)(๔)เป็นผู้มีความจงรักภักดีต่อชาติ ศาสนา และพระมหากษัตริย์(๕)เป็นผู้ที่ประกอบอาชีพสุจริต ไม่ประพฤติตนเป็นภัยต่อสังคม(๖)เป็นผู้เสียสละ ตั้งใจจริง มีความรับผิดชอบ ไม่หวังหรือแสวงหาผลประโยชน์ตอบแทนใด ๆเพื่อตนเองหรือหมู่คณะโดยมิชอบ(๗)ไม่เป็นภิกษุ สามเณร นักพรต นักบวช(๘)ไม่เป็นบุคคลไร้ความสามารถ หรือเสมือนไร้ความสามารถ(๙)ไม่เป็นผู้วิกลจริตหรือจิตฟั่นเฟือน ไม่สมประกอบ หรือติดยาเสพติด(๑๐)ไม่เป็นผู้ดำรงตำแหน่งทางการเมือง(๑๑)ไม่เคยถูกไล่ออก ปลดออก หรือให้ออกจากราชการ หน่วยงานของรัฐ รัฐวิสาหกิจเพราะทุจริตต่อหน้าที่หรือถือว่ากระทำการทุจริตและประพฤติมิชอบในทางราชการ(๑๒)ไม่เป็นบุคคลล้มละลาย(๑๓)ไม่เคยต้องโทษตามคำพิพากษาให้จำคุก เว้นแต่เป็นความผิดลหุโทษ หรือกระทำโดยประมาทกรณีได้รับโทษจำคุกโดยคำพิพากษาถึงที่สุดให้จำคุกตั้งแต่ ๒ ปี ขึ้นไปต้องได้พ้นโทษมาแล้วไม่น้อยกว่า ๒ ปี นับถึงวันสมัครคัดเลือกข้อ๑๗ ผู้มีสิทธิออกเสียงคัดเลือกประธานคณะกรรมการชุมชนมีคุณสมบัติดังนี้(๑)มีสัญชาติไทย(๒)มีอายุไม่ต่ำกว่า ๑๘ บริบูรณ์ นับถึงวันคัดเลือก(๓)มีชื่ออยู่ในทะเบียนบ้านในเขตชุมชนนั้น(๔)ไม่เป็นภิกษุ สามเณร นักพรต นักบวช(๕)ไม่เป็นผู้วิกลจริต หรือจิตฟั่นเฟือน ไม่สมประกอบข้อ๑๘ ประธานคณะกรรมการชุมชนพ้นจากตำแหน่งเมื่อ(๑)ครบวาระ(๒)ตาย(๓)ลาออก และได้รับอนุมัติจากนายกเทศมนตรี(๔)ขาดคุณสมบัติข้อใดข้อหนึ่งตามข้อ ๑๖(๕)นายกเทศมนตรีมีคำสั่งให้พ้นจากตำแหน่งหรือเมื่อประชาชนผู้มีสิทธิคัดเลือกในชุมชนนั้นจำนวนไม่น้อยกว่าหนึ่งในสามทำหนังสือร้องเรียนพฤติกรรมกล่าวโทษว่าปฏิบัติตัวไม่เหมาะสมต่อการเป็นประธานคณะกรรมการชุมชน เสนอต่อนายกเทศมนตรีและนายกเทศมนตรีได้ดำเนินการสอบสวนแล้วน่าเชื่อว่ามีพฤติกรรมตามข้อกล่าวหา(๖)ไม่ปฏิบัติหน้าที่ประธานคณะกรรมการชุมชนเป็นระยะเวลาติดต่อกันเกินกว่า ๓ เดือนข้อ๑๙ เมื่อประธานคณะกรรมการชุมชนสิ้นสุดลงตามข้อ๑๘ ให้เทศบาลดำเนินการคัดเลือกประธานคณะกรรมการชุมชนภายใน ๙๐ วัน ทั้งนี้ให้นายกเทศมนตรีแต่งตั้งผู้ปฏิบัติงานแทนประธานคณะกรรมการชุมชนในระหว่างที่ยังไม่มีการคัดเลือกประธานคณะกรรมการชุมชนใหม่ได้ข้อ๒๐ กรณีที่ประธานคณะกรรมการชุมชนพ้นจากตำแหน่งตามข้อ๑๘ (๒) ถึง (๖) ให้นายกเทศมนตรีพิจารณาแต่งตั้งบุคคลที่มีคุณสมบัติตามข้อ ๑๕ปฏิบัติหน้าที่ประธานคณะกรรมการชุมชนจนกว่าจะมีการคัดเลือกและประกาศแต่งตั้งประธานคณะกรรมการชุมชนใหม่โดยให้ดำรงตำแหน่งเท่ากับวาระที่เหลืออยู่ข้อ๒๑ กรรมการชุมชน พ้นจากตำแหน่งเมื่อ(๑)ประธานคณะกรรมการชุมชนพ้นจากตำแหน่ง(๒)นายกเทศมนตรีมีคำสั่งให้พ้นจากตำแหน่ง(๓)ประธานคณะกรรมการชุมชนเสนอนายกเทศมนตรีให้มีคำสั่งให้พ้นจากตำแหน่ง(๔)ลาออกและได้รับอนุมัติจากนายกเทศมนตรี(๕)ขาดคุณสมบัติข้อใดข้อหนึ่งตามข้อ ๑๖กรณีกรรมการชุมชนว่างลงให้ประธานคณะกรรมการชุมชนเสนอชื่อบุคคลที่มีคุณสมบัติตามข้อ๑๖ ให้นายกเทศมนตรีประกาศแต่งตั้งโดยให้มีวาระอยู่ในตำแหน่งเท่ากับวาระที่เหลืออยู่ของประธานคณะกรรมการชุมชนในกรณีที่วาระเหลือเวลาไม่เกิน ๑๒๐ วัน ที่คณะกรรมการชุมชนจะครบวาระจะไม่แต่งตั้งกรรมการชุมชนแทนตำแหน่งที่ว่างก็ได้หมวด ๕คณะกรรมการชุมชน ข้อ๒๒ คณะกรรมการชุมชน ประกอบด้วยตำแหน่งต่าง ๆ ดังนี้(๑)ประธานคณะกรรมการชุมชน(๒)รองประธานคณะกรรมการชุมชน(๓)เลขานุการคณะกรรมการชุมชน(๔)กรรมการฝ่ายต่าง ๆ ได้แก่ ฝ่ายปกครอง ฝ่ายป้องกันและรักษาความสงบเรียบร้อยฝ่ายการคลัง ฝ่ายการศึกษา ฝ่ายสวัสดิการสังคม ฝ่ายสาธารณสุข ฝ่ายพัฒนาชุมชนและฝ่ายอื่น ๆ ตามที่เทศบาลเห็นสมควรข้อ๒๓ ให้คณะกรรมการชุมชนมีหน้าที่ดังนี้ประธานคณะกรรมการชุมชนมีหน้าที่ดังนี้(๑)เป็นประธานในการประชุมคณะกรรมการชุมชน(๒)เป็นผู้ประสานการดำเนินงานของกรรมการฝ่ายต่าง ๆ ในชุมชน(๓)เรียกประชุมกรรมการชุมชนตามกำหนด หรือในกรณีที่ประธานเห็นสมควร(๔)เป็นผู้ชี้ขาดในกรณีที่มีคะแนนเสียงเท่ากัน(๕)เป็นผู้แทนของชุมชนเข้าร่วมประชุมกับเทศบาลหรือหน่วยงานอื่น(๖)มอบหมายภารกิจให้กรรมการฝ่ายต่าง ๆรองประธานคณะกรรมการชุมชนมีหน้าที่ดังนี้(๑)ช่วยเหลือประธานในกิจการทั่วไปตามที่ประธานมอบหมาย(๒)ทำหน้าที่แทนประธานในกรณีที่ประธานไม่อยู่ หรือไม่สามารถปฏิบัติหน้าที่ได้เลขานุการมีหน้าที่ดังนี้(๑)จัดทำหนังสือเชิญประชุมคณะกรรมการชุมชน(๒)จัดระเบียบวาระการประชุม บันทึกการประชุม และดำเนินการเกี่ยวกับการประชุม เช่นการจัดเตรียมเอกสาร การจัดสถานที่ เป็นต้น(๓)ปฏิบัติงานสารบรรณของชุมชน(๔)ประสานงานกับทุกฝ่าย(๕)ดำเนินงานโดยทั่วไปที่ไม่อยู่ในหน้าที่ของฝ่ายใด(๖)งานอื่น ๆ ตามที่ได้รับมอบหมายกรรมการฝ่ายปกครองมีหน้าที่ดังนี้(๑)ส่งเสริมให้ชุมชนสนใจในการปกครองตามระบอบประชาธิปไตย อันมีพระมหากษัตริย์ทรงเป็นประมุข(๒)ควบคุม ดูแลเผยแพร่งานประชาสัมพันธ์ข่าวสารในชุมชน ทางสื่อหรือประชาสัมพันธ์ต่าง ๆ(๓)งานรับเรื่องราวร้องทุกข์(๔)งานอื่น ๆ ตามที่ได้รับมอบหมายกรรมการฝ่ายป้องกันและรักษาความสงบเรียบร้อยมีหน้าที่ดังนี้(๑)ดูแลบรรเทาสาธารณภัยและจัดให้มีอาสาสมัครในการป้องกันและบรรเทาสาธารณภัยในชุมชน(๒)ประสานงานรักษาความสงบในชุมชน งานป้องกันบรรเทาปัญหายาเสพติด งานจัดระเบียบทางสังคม(๓)งานอื่น ๆ ตามที่ได้รับมอบหมายกรรมการฝ่ายการคลังมีหน้าที่ดังนี้(๑)จัดทำและเก็บรักษาบัญชีรายรับ - รายจ่ายของชุมชน(๒)เก็บรักษาเงินสด และเอกสารการเงินของชุมชน(๓)ควบคุมและจัดทำบัญชีทรัพย์สินของชุมชน(๔)สำรวจการใช้ทรัพย์สินและจัดทำรายงานเพื่อซ่อมบำรุง(๕)รายงานบัญชีรายรับ รายจ่ายต่อที่ประชุมคณะกรรมการชุมชน(๖)งานอื่น ๆ ตามที่ได้รับมอบหมายกรรมการฝ่ายการศึกษามีหน้าที่ดังนี้(๑)เป็นแกนนำในการสำรวจข้อมูลเด็ก เยาวชนในชุมชน(๒)ร่วมสนับสนุนกิจกรรมวัฒนธรรม ประเพณี กีฬาในชุมชน และกิจกรรมเนื่องในวันสำคัญต่างๆ(๓)ดูและประสาน พัฒนาและส่งเสริมกิจกรรมของสถานศึกษา ศาสนสถานในชุมชน กิจกรรมเกี่ยวกับเด็กและเยาวชน(๔)งานอื่น ๆ ตามที่ได้รับมอบหมายกรรมการฝ่ายสวัสดิการสังคมมีหน้าที่ดังนี้(๑)เป็นแกนนำในการสำรวจข้อมูลชุมชน เช่น ข้อมูลจปฐ. ข้อมูลพื้นฐานของเทศบาลผู้มีรายได้น้อย คนชรา คนพิการ และผู้ประสบปัญหาความเดือดร้อน(๒)ประสานงานกลุ่มอาชีพ และประสานการจัดอบรมอาชีพ(๓)งานอื่น ๆ ตามที่ได้รับมอบหมายกรรมการฝ่ายสาธารณสุขมีหน้าที่ดังนี้(๑)เป็นแกนนำในการสำรวจข้อมูลด้านสาธารณสุขมูลฐานในชุมชน(๒)สำรวจและดูแลด้านการรักษาความสะอาดและสภาพแวดล้อมในชุมชน(๓)ประสานด้านการบริการสาธารณสุขในชุมชน เช่น การฉีดพ่นยุง การอนามัย การควบคุมโรคการส่งเสริมสุขภาพ ฯลฯ(๔)ประสานการดำเนินงานของอาสาสมัครสาธารณสุขประจำหมู่บ้าน (อสม.)(๕)งานอื่น ๆ ตามที่ได้รับมอบหมายกรรมการฝ่ายพัฒนาชุมชนมีหน้าที่ดังนี้(๑)รวบรวมข้อมูลเพื่อจัดทำแผนชุมชน(๒)สำรวจ ดูแล ซ่อมแซมสาธารณูปโภค สาธารณูปการ ไฟฟ้าสาธารณะหรือแจ้งขอความช่วยเหลือให้ปรับปรุงซ่อมแซม(๓)สำรวจข้อมูลสภาพแวดล้อมชุมชนในเรื่องระบบระบายน้ำ คู คลองสาธารณะ สภาวะน้ำท่วม(๔)งานอื่น ๆ ตามที่ได้รับมอบหมายข้อ๒๔ ให้ประธานคณะกรรมการชุมชนจัดประชุมคณะกรรมการชุมชนอย่างน้อยเดือนละ๑ ครั้ง โดยประชาสัมพันธ์ให้ประชาชนและแจ้งเทศบาลทราบทุกครั้งข้อ๒๕ กรรมการชุมชนฝ่ายต่าง ๆสามารถเสนอชื่อบุคคลให้เป็นคณะอนุกรรมการเพื่อช่วยเหลือการปฏิบัติหน้าที่ของกรรมการฝ่ายต่าง ๆโดยให้ประธานคณะกรรมการชุมชนเสนอนายกเทศมนตรีเห็นชอบและประกาศแต่งตั้งสำหรับวาระการดำรงตำแหน่งของคณะอนุกรรมการ ให้มีวาระเช่นเดียวกับคณะกรรมการชุมชนคณะอนุกรรมการอาจพ้นจากตำแหน่งเมื่อคณะกรรมการชุมชนที่เสนอแต่งตั้งมีความเห็นให้พ้นจากตำแหน่งและนายกเทศมนตรีอนุมัติข้อ๒๖ คณะอนุกรรมการมีสิทธิเข้าร่วมประชุม แถลงข้อเท็จจริง หรือแสดงความคิดเห็นในการประชุมคณะกรรมการชุมชน โดยไม่มีสิทธิออกเสียงลงคะแนนข้อ๒๗ เมื่อสิ้นสุดวาระการเป็นคณะกรรมการชุมชนด้วยกรณีใดก็ตามให้คณะกรรมการชุมชนส่งมอบงานและทรัพย์สินให้กับเทศบาลภายใน ๓๐ วันโดยถือปฏิบัติตามระเบียบของทางราชการโดยอนุโลมข้อ๒๘ การดำเนินงานโครงการของชุมชนให้ถือปฏิบัติตามระเบียบของทางราชการโดยอนุโลมข้อ๒๙ ประธานคณะกรรมการชุมชนต้องจัดทำบัญชีทรัพย์สินประจำปีของชุมชนรายงานให้เทศบาลทราบภายในเดือนตุลาคมของทุกปีข้อ๓๐ ให้คณะกรรมการชุมชนมีบทบาทในชุมชนดังนี้(๑)ดำเนินการพัฒนาชุมชนทั้งทางด้านกายภาพ เศรษฐกิจและสังคมโดยการมีส่วนร่วมของประชาชน และระดมทรัพยากรในชุมชนมาใช้ให้เกิดประโยชน์สูงสุด(๒)บำรุงรักษาไว้ซึ่งชาติ ศาสนา พระมหากษัตริย์(๓)เสริมสร้างความสามัคคีของผู้ที่อาศัยในชุมชนเพื่อร่วมกันรับผิดชอบในหน้าที่ของตนและชุมชน(๔)ส่งเสริมขนบธรรมเนียม วัฒนธรรมประเพณีอันดีงามให้คงไว้(๕)ดูแลทรัพย์สินสาธารณะของชุมชนและของแผ่นดิน(๖)คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม(๗) เป็นผู้นำและแกนกลางในการพัฒนาชุมชน และแก้ไขปัญหาต่างๆ ที่เกิดขึ้นในชุมชน(๘)เสนอแนะแนวทางการแก้ไขปัญหาความเดือดร้อนของประชาชนในชุมชนตลอดจนชี้แนวทางในการพัฒนาชุมชนของตน(๙) ให้ความร่วมมือกับเทศบาล หน่วยงานราชการกรณีที่ขอความช่วยเหลือทุก ๆ ด้าน(๑๐)รับเรื่องราวร้องทุกข์ของคนในชุมชนกรณีที่สามารถแก้ไขปัญหาได้ให้ดำเนินการแก้ไขปัญหาหากไม่สามารถแก้ไขปัญหาได้ให้รายงานนายกเทศมนตรีเพื่อดำเนินการแก้ไขปัญหาต่อไป(๑๑)ดำเนินการอื่น ๆ ตามที่เห็นสมควร ทั้งนี้ต้องเป็นไปเพื่อประโยชน์ของส่วนรวม(๑๒)ดำเนินการตามที่นายกเทศมนตรีมอบหมายหมวด ๗ที่ปรึกษาคณะกรรมการชุมชน ข้อ๓๑ ให้นายกเทศมนตรีประกาศแต่งตั้งคณะที่ปรึกษาของคณะกรรมการชุมชนแต่ละชุมชนตามที่ประธานคณะกรรมการชุมชนเสนอจำนวนไม่เกิน๕ คน และให้อยู่ในตำแหน่งเช่นเดียวกับวาระของคณะกรรมการชุมชนข้อ๓๒ ให้คณะที่ปรึกษาของคณะกรรมการชุมชนมีหน้าที่ให้คำปรึกษา แนะนำ สนับสนุนการดำเนินงานของคณะกรรมการชุมชนข้อ๓๓ ให้คณะที่ปรึกษาของคณะกรรมการชุมชนพ้นจากตำแหน่ง เมื่อ(๑)ตาย(๒)ลาออก และได้รับอนุมัติจากนายกเทศมนตรี(๓)ออกตามวาระของคณะกรรมการชุมชน(๔)คณะกรรมการชุมชนมีมติเสียงข้างมากเกินกึ่งหนึ่งให้ออก(๕)นายกเทศมนตรีมีคำสั่งให้ออกเพราะประพฤติตนไม่เหมาะสมข้อ๓๔ เมื่อตำแหน่งที่ปรึกษาคณะกรรมการชุมชนว่างลงให้นายกเทศมนตรีแต่งตั้งที่ปรึกษาคณะกรรมการชุมชนตามที่ประธานคณะกรรมการชุมชนเสนอและให้อยู่ในวาระเช่นเดียวกับวาระของคณะกรรมการชุมชนที่เหลืออยู่หมวด ๘เบ็ดเตล็ด ข้อ๓๕ รายได้ของชุมชนจาก(๑)เงินและทรัพย์สินอื่นที่มีผู้อุทิศให้(๒)ได้รับเงินอุดหนุนจากเทศบาลหรือหน่วยงานอื่นอุดหนุนให้(๓)การจัดกิจกรรมต่าง ๆ(๔)รายได้อื่น ๆข้อ๓๖ การเก็บรักษาเงิน ให้ประธานคณะกรรมการชุมชนแต่งตั้งกรรมการอย่างน้อย ๓คน เป็นผู้เก็บรักษาข้อ๓๗ ให้ประธานคณะกรรมการชุมชน ฝ่ายการคลังและกรรมการชุมชนอีกจำนวน ๑ คน ที่ได้รับคัดเลือกจากคณะกรรมการชุมชน รวมจำนวน ๓ คนเป็นผู้มีอำนาจลงนามในการเบิกจ่ายและถอนเงินของชุมชน โดยกรรมการไม่น้อยกว่า ๒ ใน ๓คน เป็นผู้มีอำนาจลงนาม ทั้งนี้ประธานคณะกรรมการชุมชนเป็นผู้ลงนามในการเบิกจ่ายด้วยทุกครั้งข้อ๓๘ ให้ชุมชนจัดทำแผนชุมชนเพื่อประโยชน์ในการพัฒนาชุมชนและการจัดทำโครงการขอรับเงินอุดหนุนจากรัฐบทเฉพาะกาล ข้อ๓๙ บรรดารูปแบบและเอกสารใด ๆตลอดจนระเบียบการดำเนินงานของชุมชนที่อยู่ระหว่างดำเนินการและยังไม่เสร็จในวันที่ระเบียบนี้ใช้บังคับให้ดำเนินการต่อไปตามระเบียบ หรือหลักเกณฑ์เดิมไปก่อนโดยอนุโลมจนกว่าจะแล้วเสร็จประกาศ ณ วันที่ ๑๔มีนาคม พ.ศ. ๒๕๕๙สรกฤต ปราณปรีชากุลนายกเทศมนตรีตำบลเขาน้อยชวัลพร/ปริยานุช/จัดทำ๒๒ กรกฎาคม๒๕๕๙[๑] ราชกิจจานุเบกษาเล่ม ๑๓๓/ตอนที่ ๕๔ ง/หน้า ๑/๑๔ กรกฎาคม ๒๕๕๙